ברברה ליסקוב

ברברה ג'יין הוברמן ליסקוב (באנגלית: Barbara Jane Huberman Liskov; נולדה ב-7 בנובמבר 1939) היא מדענית אמריקאית בתחום מדעי המחשב. מכהנת (2014) כפרופסור במחלקות הנדסת חשמל ומדעי המחשב במכון הטכנולוגי של מסצ'וסטס, זוכת פרס טיורינג לשנת 2008.

תחומי המחקר שלה הם מתודולוגיות תכנות, חישובים מבוזרים, שפות תכנות ומערכות הפעלה.

חיים אישיים והשכלה 
ביוני 1961, סיימה ליסקוב תואר ראשון BA במתמטיקה באוניברסיטת קליפורניה בברקלי. במקום להמשיך את דרכה לתואר השני בתחום המתמטיקה, החליטה ליסקוב לעבוד בחברת Mitre, בה גילתה שליבה נסוב לתחום התכנות. ברברה ליסקוב, היא אחת הנשים הראשונות בארצות הברית שקיבלה תואר דוקטור למדעי המחשב בשנת 1968 מאוניברסיטת סטנפורד. את הדוקטור עשתה תחת הנחיתו של ג'ון מקארתי. נושא התזה היה תוכנית מחשב שתשחק בלוח סיום משחק השחמט. לאחר קבלת תואר הדוקטור, התחתנה עם נתן ליסקוב, וחזרה לבוסטון להמשיך לעבוד בחברת Mitre.

ברברה ליסקוב פרסמה "כשהייתי צעירה, זה לא היה נהוג שאישה תחשוב על קריירה, במיוחד לא בתחום מדעי המחשב, לכן התעסקתי בכל מה שעניין אותי ותכננתי להפסיק זאת כשתהיה לי משפחה. אבל ברגע שהתחלתי את המחקר בתחום מערכות תוכנה, הבנתי שאני לעולם לא אוותר על הקריירה שלי". ליסקוב הקדישה את כל זמנה להשכלתה ולפיתוח הקריירה גם כשהייתה לה משפחה, בתקופה זו הוריה תמכו בה לאורך כל הדרך.

מוזס ליסקוב, בנה, סיים בשנת 2004 תואר דוקטור במדעי המחשב ב-MIT ופרופסור למדעי המחשב בקולג' של ווילאם ומרי בווירג'יניה.

קריירה 
ליסקוב הובילה פרויקטים רבים משמעותיים, בהם נכללים:
 מערכת הפעלה ונוס, שהיא מערכת קטנה, בעלות נמוכה ובעלת שיתוף זמן אינטראקטיבי.
 עיצוב ומימוש של שפת התכנות קלו (CLU), אשר מדגישה את הרעיון של תכנות מודולרי, אבסטרקציה ופולימורפיזם (בשנות ה-70).
 פיתוח שפת התכנות ארגוס (Argus), אשר מרחיבה את שפת קלו, היא השפה העילית הראשונה שתמכה במימוש ויישום של תוכניות מבוזרות וגם מדגימה את הטכניקה של promise pipelining (בשנות ה-80).
 ת'ור (Thor) מערכת מסד נתונים מונחת עצמים.
 יחדיו עם ג'נט וינג, פיתחו הגדרה מסוימת של תת-טיפוס, הידוע בשם עקרון ההחלפה של ליסקוב - Liskov substitution principle שהתפרסם ב-1993.

ליסקוב פעלה כיועצת לחברות רבות (כגון DEC, Bolt, NCR, Newman, Cadence ועוד) במגוון נושאים הקשורים במחשבים. ב-2014 הובילה את קבוצת מתודולוגית התכנות במכון הטכנולוגי של מסצ'וסטס (MIT), כאשר דגש המחקר הנוכחי הוא עמידות בפני תקלות ביזנטיות וחישוב מבוזר.

פרסים והוקרות 
ליסקוב היא חברה באקדמיה הלאומית להנדסה וחברה באקדמיה לאמנויות ומדעים האמריקנית ושל האגודה למכונות מחשוב (ACM). בשנת 2002, היא הוכרה כאחת מחברות סגל הטובות ביותר ב-MIT, ובין 50 החברי הסגל הטובים ביותר במדעים בארצות הברית.

בשנת 2004, זכתה ליסקוב במדליה על שם ג'ון פון נוימן עבור תרומותיה המהותיות לשפות תכנות, מתודולוגית תכנות ומערכות מבוזרות. ב-19 בנובמבר 2005, ברברה ליסקוב יחד עם דונלד קנות' זכו בתואר דוקטור לשם כבוד מהמכון הטכנולוגי של ציריך.

בשנת 2007 זכתה ב-ACM SIGSOFT על מאמר מתקדם בנושא מנגנוני הפשטה בשפת קלו.

במרץ 2009 זכתה בפרס טיורינג לשנת 2008 מטעם ACM על תרומתה לתחום התכנות ועיצוב תוכנה, תאורטי ופרקטי, בעיקר בנושאי אבסטרקציה של מידע, עמידות לשגיאות וחישוב מבוזר. שיטות מחקר שהציגה הובילו לפיתוח תכנות מונחה עצמים.

ספרים 
ליסקוב היא המחברת של שלושה ספרים ומעל למאה מאמרים טכניים. ספריה:
 CLU Reference Manual. Springer-Verlag, 1984 with R. Atkinson, T. Bloom, E. Moss, J. C. Schaﬀert, R. Scheiﬂer, and A. Snyder
. Also published as Lecture Notes in Computer Science 114, G. Goos and J. Hartmanis, Eds., Springer-Verlag, 1981
 Abstraction and Speciﬁcation in Program Development. MIT Press and McGraw Hill, 1986, with J Guttag.
 Program Development in Java: Abstraction,Speciﬁcation, and Object-Oriented Design. Addison Wesley,2001, with J.Guttag

קישורים חיצוניים 

 

 קורות החיים של ברברה ליסקוב
 
 Programming Methodology Group
 Turing Award press release
 National Public Radio "Science Friday" interview with Barbara Liskov, originally aired on 13 Mar 2009
 Celebrating Women of Distinction, Barbara Liskov, Turing Award interview by, Stephen Ibaraki

הערות שוליים 

מפתחי שפות תכנות
חוקרי שפות תכנות
זוכות פרס טיורינג
זוכי פרס טיורינג
זוכות פרס מכון ויצמן למדע למדעניות מצטיינות
מדעניות מחשב אמריקאיות
מהנדסות אמריקאיות
זוכות פרס ויצמן לנשים במדע
אמריקאיות שנולדו ב-1939
אמריקאים שנולדו ב-1939